Tamaziɣt d tutlayt tanaslit, i ttmeslayen imezdaɣ imezwura n tefriqt n ugafa, maca d tin yeddren deg timawit seg wakud aqbur, acku agdud-is ur d-yelhi ara d tira-s, akken i xeddmen yigduden-nniḍen, aya yettuɣal ɣer tehrayt n trakalt-is, imi teṭṭef seg tmurt n Lmerruk deg umalu, ad tɛeddiḍ ɣef tmurt n Lezzayer d Tunes d Libya almi d tamurt n Maser (Siwa) .seg tama n usammar, ma seg tama n ugafa d illel agrakal, seg unzul d tamurt n Niğer d Muriṭaniya, akken i llan iminigen n imuhaɣ deg Burkinafasu d Niğirya.